ريد ديد ريدمبشن 2 (بالانجليزى: Red Dead Redemption 2) هيا لعبة اكشن و مغامرات لسنة 2018 تم تطويرها و نشرها من روكستار جيمز. اللعبه هى الادخال التالت فى سلسله ريد ديد و هيا مقدمه للعبة ريد ديد ريدمبشن اللى اصدرت سنة 2010. استمر تطوير اللعبه لاكتر من تمن سنين, بدا بعد فتره قليله من اصدار ريد ديد ريدمبشن, و بقت واحده من اغلى العاب الفيديو, اختارت روكستار كل استوديوهاتها فى فريق واحد كبير لتسهيل التطوير, كانت اللعبه هى اول لعبه ل روكستار اتصممت مخصوص لوحدات تحكم الجيل التامن, بعد ما اختبرت قدراتها التقنيه وقت نقل جراند ثيفت اوتو : فى للمنصات. احداث القصه بتحصل سنة 1899 عن الخارج عن القانون آرثر مورجان, و هوا عضو فى عصابة فان دير ليند, فى تمثيل خيالى للولايات المتحده الغربيه و الغربيه الوسطى و الجنوبيه, آرثر بيتعامل مع تدهور الغرب المتوحش و محاولته يبقى عايش ضد القوات الحكوميه و العصابات المتنافسه و الاعداء التانيين. اللعبه بتتلعب من منظور الشخص الاول و التالت و اللاعب يقدر يتجول بحريه فى عالمه التفاعلى المفتوح. بتتضمن عناصر اللعبه عمليات ضرب النار, و السرقه, و الصيد, و ركوب الخيل, و التفاعل مع الشخصيات من غير اللاعبين, و الحفاظ على تصنيف الشرف من خلال الخيارات و الافعال الاخلاقيه.